**УПУТСТВО ЗА ПОДНОСИОЦЕ ПРИЈАВЕ**

|  |
| --- |
| **ТРАНСФЕР ЗА РАЗВОЈ НАУКЕ И ПОДСТИЦАЈ НИР ОД ЗНАЧАЈА ЗА ФЕДЕРАЦИЈУ БИХ****Јавни позив за финансирање/суфинансирање научно-истраживачких** **и истраживачко-развојних пројеката у Федерацији Босне и Херцеговине у 2025. години** |
| 1 | **Опис проблема у одређеној области која је предмет финансирања** | Унапређивати научно-истраживачку и истраживачко-развојну дјелатност у Федерацији БиХ. |
| 2 | **Опћи и посебни циљеви Програма, који је предмет јавног позива, и приоритети са основним и специфичним програмским областима за додјелу буџетских средстава** | Подршка развоју научно-истраживачке и истраживачко-развојне дјелатности у Федерацији БиХ, реализација пројеката који стварају нова и унапређују постојећа знања, те примијењеним (или развојним) истраживањима која се проводе с јасним технолошким, економским или друштвеним циљевима. Подршка међународно препознатљивим пројектима који се заснивају на изврсним истраживачима или снажним истраживачким групама које воде признати научници с одличним досадашњим постигнућима. Подршка пројектима који представљају извор нових научних идеја и доприносе развоју научне мисли. Јачање амбијента који омогућава и потиче сарадњу привреде и истраживачке заједнице, те укључивање привреде, универзитета и научних установа у заједничке пројекте и процесе паметне специјализације. Подршка пројектима дигиталне трансформације у складу с ЕУ стратегијом: Дигитална декада Еуропе. Подршка пројектима енергијске транзиције у складу с Зеленом агендом за Западни Балкан. |
| 3 | **Укупна вриједност Програма и износи предвиђени за поједине програмске области, најнижи и највиши финансијски износ који може бити додијељен за поједини пројект у оквиру одређене научне области** | * **Укупна вриједност Програма: 1.750.000,00 КМ**
* Максималан одобрени износ финансијских средстава по пројекту је **15.000,00 КМ** за пројекте из области друштвених и хуманистичких наука, те умјетничких области.
* Максималан одобрени износ финансијских средстава по пројекту је **30.000,00 КМ** за пројекте из области природних, техничких, биотехничких наука, те биомедицине и здравства.
* Уколико подносилац апликације (правна или физичка особа) који аплицира на неки од програма Јавног позива тражи износ већи од максимално дозвољеног по појединачним научним областима, његова пријава се неће разматрати.
 |
| 4 | **Потенцијални подносиоци пријава (циљна група) који имају право да поднесу пријаву** | Корисници средстава су: Високошколске установе (универзитети), научно-истраживачке организације засноване према законима о научно-истраживачкој дјелатности. |
| 5 | **Прихватљиве активности за провођење програма или пројекта** | Искључиво активности у циљу реализације пројекта, које су наведене у пројектном плану. |
| 6 | **Прихватљиви трошкови који се могу финансирати додијељеним средствима** | * Средствима додијељених од стране ФМОН могуће је финансирати искључиво директне трошкове пројеката.
* Директни трошкови су они који су везани за процес прикупљања, анализе и презентације података. То су трошкови који настају као директна посљедица научноистраживачке или умјетничке активности и неопходни су за реализацију пројекта.
* У директне трошкове се убрајају:

а) трошкови радне снаге (накнаде члановима пројектног тима), б) трошкови опреме (рачунари, апарати, инструменти, софтвери, лиценце, итд.), ц) трошкови материјала (трошак набаве потрошних материјала неопходних за истраживачки пројекат као што су хемикалије, реагенси, узорци, и остали материјали), е) путни трошкови (трошкови путовања и смјештаја настали у оквиру прикупљања података),ф) трошкови објављивања резултата истраживања (трошак котизације конференције, трошак објављивања рада у међународним цитатним базама или трошкови објављивања књига, што подразумијева трошкове лекторисања, техничког прелома и штампања књиге).* Алокација средстава по одобреном пројекту из области друштвених и хуманистичких наука, те умјетничких области ће се вршити на слиједећи начин:

а) укупни трошкови радне снаге могу износити до 40% од укупне одобрене финансијске вриједности пројекта; б) укупни трошкови опреме, материјала и путних трошкова везаних уз прикупљање података могу износити до 40% од укупне одобрене финансијске вриједности пројекта; ц) укупни трошкови објављивања резултата истраживања могу износити до 20% од укупне одобрене финансијске вриједности пројекта.* Алокација средстава по одобреном пројекту из области природних, техничких, биотехничких наука, те биомедицине и здравства ће се вршити на слиједећи начин:

а) укупни трошкови радне снаге могу износити до 20% од укупне одобрене финансијске вриједности пројекта; б) укупни трошкови опреме, материјала и путних трошкова везаних уз прикупљање података могу износити до 70% од укупне одобрене финансијске вриједности пројекта; ц) укупни трошкови објављивања резултата истраживања могу износити до 10% од укупне одобрене финансијске вриједности пројекта. |
| 7 | **Процент или износ средстава који се односи на финансирање административних трошкова** | Максимално до 1% од укупно додјељеног износа за поједини програм по Јавном позиву (поштарина, банкарске накнаде). |
| 8 | **Неприхватљиви трошкови који се не могу финансирати додијељеним средствима** | * Трошкови који нису наведени под тачком 6. овог Упутства.
* Активности које нису у циљу реализације пројекта и које нису наведене у пројектном плану.
 |
| 9 | **Правила видљивости (промоција програма, пројеката и резултата) која се требају поштовати у провођењу програма или пројекта** | * Институције, чији пројекти буду одобрени за финансирање/суфинансирање, дужне су у року од 30 дана од дана потписивања уговора организирати јавно представљање одобрених пројеката (предмет, циљ и методологија истраживања, хипотеза, очекивани резултати, пројектни тим) и о томе обавезно благовремено обавијестити ФМОН. Информација о јавном представљању одобреног/их пројек(а)та обавезно се објављује на службеној wеб страници институције.
* Сви пројекти који буду одобрени у оквиру овог програма и реализирани у децембру 2025. године сматрат ће се интегралним дијелом програма обиљежавања овогодишњег „Дана науке у Федерацији БиХ“.
* Сви пројекти које је ФМОН финансијски подржао морају имати јасно истакнуту реченицу на видљивој позицији у чланку, импресуму књиге, на насловној страни презентације или неком другом облику јавног представљања резултата пројекта: „*Овај пројекат је подржан од стране Федералног министарства образовања и науке*.“ Публикације односно презентације на страним језицима морају имати истовјетну реченицу наведену на језику на којем је научни рад објављен. Уз ову реченицу потребно је навести званичан лого ФМОН када је то могуће.
* Сви пројекти које је Министарство финансијски подржало морају имати јасно истакнуту наљепницу са логом ФМОН на опреми која је набављена у оквиру пројекта.
* Министарство ће на својој интернет страници учинити доступним стандардизиран лого ФМОН припремљен за штампање на материјалима и наљепницама.
 |
| 10 | **Опис поступка административне провјере (селекције) пријаве** | * Сектор за науку и технологију ФМОН врши преглед достављене документације и припрема листу потпуних и непотпуних пријава на Јавни позив.
* Апликантима са непотпуним пријавама се даје рок од 7 дана да допуне пријаву.
* Непотпуне пријаве неће бити узете у разматрање уколико се не допуне одговарајућом документацијом.
* Пријаве пројеката чији апликанти нису оправдали додијељена средства ФМОН из претходних година неће бити узете у разматрање.
* Пријаве пројеката које имају члана Савјета за науку ФМОН као једног од чланова тима неће бити узете у разматрање.
* Неблаговремене пријаве неће бити узете у разматрање.
* По истицању рока за пријаву и допуну, Сектор за науку и технологије ФМОН обавјештава Савјет за науку о свим пристиглим пријавама.
 |
| 11 | **Опис поступка одабира програма и пројеката који ће бити финансирани** | * Оцјену научног садржаја поднијетих пријава у погледу оригиналности, актуелности, квалитета предложених истраживања, вриједности и примјењивости очекиваних резултата, подобности подносиоца пријаве и одговорног истраживача (водитеља пројекта), рокова, укупне структуре пројеката извршит ће Савјет за науку ФМОН.
* Оцјењивање пројеката ће се вршити у складу са одредбама Смјерница, које су објављене на службеној интернет страници ФМОН.
* Након извршеног оцјењивања утврђује се Прелиминарна ранг листа пројеката која се објављује на службеној интернет страници ФМОН
* Апликанти са Прелиминарне ранг листе дужни су доставити доказ о осигурању организационих капацитета и људских ресурса за провођење пројеката (напримјер, адекватно опремљена лабораторија за провођење истраживања) у року од седам (7) радних дана.
* Након разматрања приговора утврђује се Коначна ранг листа пројеката, која се објављује на службеној интернет страници ФМОН.
 |
| 12 | **Разлози, рокови и начин подношења и рјешавања приговора** | * Апликанти чији се пројекти не налазе на Прелиминарној ранг листи имају право приговора на исту у року од осам (8) дана од дана њеног објављивања.
* По приговорима рјешава посебно формирана Комисија за приговоре у року од 15 дана од дана запримања приговора од стране Комисије.
 |
| 13 | **Опис поступка уговарања одабраних програма и пројеката** | Федерална министрица образовања и науке доноси збирну одлуку о додјели буџетских средстава и потписује посебне уговоре о реализацији додијељених средстава, којим се регулишу начини и рокови утрошка средстава и извјештавање. |
| 14 | **Опис поступка праћења провођења програма или пројеката** | У складу са уговором о реализацији пројекта, корисник је обавезан доставити извјештај са доказима о намјенском утрошку средстава. Уколико Корисник средстава не достави извјештај о намјенском утрошку додијељених средстава у предвиђеном року Министарство шаље Опомену са инструкцијом о поврату средстава.  |
| 15 | **Оквирни календар провођења свих поступака** | јуни-новембар 2025. године |
| 16 | **Датум објаве јавног позива и рок за подношење пријава, адреса и начин доставе пријаве програма или пројекта, те рокови и начин комуникације са Министарством током трајања јавног позива** | **Датум објаве Јавног позива: 02.06.2025. године****Рок за подношење пријава: 02.07.2025. године****Начин доставе пријаве програма или пројекта:**Пријаве на Јавни позив подносе се на обрасцима П1, П2, П3 и П4 те на обрасцу Финансијског плана ФП-НИР.Пријаве на Јавни позив се подносе лично или поштом у затвореној коверти искључиво на адресу Министарства. Обавезно на коверти навести назив институције и име и презиме водитеља пројекта.**Адреса:** ФЕДЕРАЛНО МИНИСТАРСТВО ОБРАЗОВАЊА И НАУКЕДр. Анте Старчевића бб (Хотел „Еро“)88 000 МостарСа назнаком: „Пријава на Јавни позив за научно-истраживачке и истраживачко-развојне пројекте – не отварати“Сву документацију пријаве на Јавни позив потребно је доставити и у електронској форми (линком на Гоогле дриве или други адекватан мрежни диск путем емаил адресе: конкурси@фмон.гов.ба).**Рокови и начин комуникације са Министарством током трајања јавног позива:**Начин комуникације с Федералним министарством образовања и науке за вријеме трајања Јавног позива одвија се на три начина: 1. Упитима и дописима посланим на адресу електронске поште: конкурси@фмон.гов.ба ,2. На бројеве телефона: 036/355-708, 036/355-718 и 036/355-719.3. Објавом најчешћих питања и одговора на интернетској страници Министарства – [www.фмон.гов.ба](http://www.fmon.gov.ba) . |
| 17 | **Додатне напомене** | Корисници средстава који су за додијељена средства у претходном периоду били дужни овом Министарству доставити, а нису доставили Завршни извјештај (са доказима о објављеним радовима у референтним научним часописима или исписом из релевантне базе података), Финансијски извјештај о намјенском утрошку средстава или у достављеном Финансијском извјештају нису правдали цјелокупна додјељена средства, исте су дужни доставити најкасније до рока одређеног за достављање пријава. У противном њихове пријаве на овај Јавни позив неће бити разматране, а Министарство ће бити присиљено да путем надлежних органа подузме одговарајуће мјере у складу са законом ради заштите и намјенског утрошка додијељених јавних средстава.  |